JJCC: LES DISCAPACITATS – JORNADES CULTURALS: NINGÚ FORA DE JOC – vedrunavall.cat\nJJCC: LES DISCAPACITATS – JORNADES CULTURALS: NINGÚ FORA DE JOC\nEn motiu del Dia Internacional de les Persones amb Discapacitat que se celebra el 3 de desembre, l´escola Vedruna-Vall dedica unes JJCC amb els alumnes d´EI i EP relacionades amb aquest tema, sota el lema “Ningú fora de joc!”.\nL´objectiu d´aquestes jornades és donar a conèixer als més joves el món de la discapacitat.\nL´escola és un pilar fonamental per formar ciutadans solidaris i compromesos amb la diversitat que els envolta. És per això que, conscients del paper formador que té l´escola i el professorat, s´han organitzat (durant dos dies i mig) una sèrie d´activitats que ofereixen als alumnes l´oportunitat de veure i/o experimentar en la pròpia pell els problemes amb què es troben les persones amb discapacitats físiques o psíquiques en el dia a dia, amb l´objectiu que prenguin consciència de les barreres que la nostra societat posa en aquest sector de la població per a desenvolupar-se en igualtat d´oportunitats en tots els àmbits socials i de sensibilitzar-los i formar-los en el respecte a la diversitat.\nEn aquestes jornades escolars, que es duran a terme els dies 3, 4 i 5 de desembre, compten amb la col·laboració de moltes persones i entitats relacionades amb el món de la discapacitat que, en forma de tallers, xerrades, activitats, jocs lúdics, etc. ajudaran a donar forma a l´objectiu plantejat. A més a més, alguns alumnes tindran l´oportunitat d´apropar-se a aquesta realitat en la visita d´un d´aquests centres que promou la integració d´aquestes persones: Fupar.\nDins de la programació també estan pensades unes sessions de cinema-col·loqui, adequades a l´edat dels alumnes, per a poder reflexionar una vegada més sobre el tema.\nLa inauguració de les Jornades tindrà lloc el dia 3 de desembre a la tarda al mateix recinte escolar amb una xerrada de sensibilització a càrrec del Sr.Albert Font i l´actuació de la coraleta de l´escola amb un repartiment de cançons ben emotiu.


Reinventar-nos | Unió Empresarial Metal·lúrgica\nRecull de premsa\tReinventar-nos\nFa temps que l’evolució social i econòmica al món ha obligat moltes empreses a reinventar-se, a fer un salt “quàntic” per poder mantenir, i en alguns casos millorar, la seva posició competitiva o, fins i tot, simplement per sobreviure.\nA vegades el salt ha estat realment radical, i ha arribat a canviar totalment el model de negoci. Tots tenim al cap sectors en què el tomb ha estat espectacular, com per exemple el de la contractació de viatges amb la incorporació d’internet en la seva gestió.\nPer altra banda, el resultat de les recents eleccions municipals posen de manifest un fet inqüestionable: els electors, els ciutadans, han demostrat que estan cansats d’unes determinades formes de fer política i han decidit explorar altres opcions. Vull ser prudent en valorar els resultats. El fet que noves forces polítiques, que encara no han governat mai, arribin al poder, no és per si mateix ni bo ni dolent. La valoració caldrà fer-la quan hagin tingut temps per demostrar la seva capacitat i vàlua per governar (plantejar, dialogar i acordar) però, en tot cas, la realitat és que la ciutadania ha mostrat voluntat de canvi i això implica que els partits tradicionals estiguin obligats a reinventar-se o, alternativament, a tenir molts més problemes.\nA partir d’aquestes dues realitats, sembla que no cal ser gaire visionari per deduir que també els interlocutors socials haurem d’evolucionar i en molts casos reinventar-nos per poder seguir sent útils als nostres representats i a la societat en el seu conjunt. Val a dir que si fem una mirada retrospectiva, tant el món patronal com el sindical han evolucionat poc en les seves estructures de representació. El model patronal espanyol té evidents similituds amb el d’alguns altres països, amb una concepció “matricial”, territorial i sectorial, molt uniforme, en què les estructures, el finançament, els funcionaments i comportaments han progressat relativament poc. A Catalunya el recorregut en aquest sentit ha estat més dinàmic, però tot i així no segueix el ritme d’evolució de necessitats i d’estils dels empresaris, especialment de les pimes i les empreses de nova creació. Des del meu punt de vista cal una profunda transformació cap a un model que encara no està concretat. S’haurà d’innovar perquè, en tot cas, haurà d’estar basat en principis d’autonomia financera, de model organitzatiu dinàmic i amb capacitat de renovació constant, més participatiu i més orientat a ajudar l’empresariat a resoldre les seves necessitats i a aprofitar al màxim les oportunitats en aquest món global. Un model en què fins i tot és possible que ens hàgim de qüestionar aquesta “estructura matricial”, per passar a un model en xarxa amb una gran multiplicitat d’eixos d’interconnexió amb l’entorn. Més eficient, més eficaç, més d’aquest segle.\nNosaltres ja estem treballant en aquest sentit. Les organitzacions haurem de fer aquest recorregut si volem mantenir-nos a l’altura dels reptes que la societat ens està plantejant. De manera proactiva i no reactiva.\nEl metall en xifres. nº 180\nEl metall en xifres nº 179


Propostes formatives per ampliar la cultura, reforçar la memòria i cursos d’idiomes són algunes de les principals novetats de l’escola d’adults de Sitges, La Xarxa.\nEl Centre de Formació d'Adults La Xarxa vol iniciar el nou curs 2017-2018 amb un increment d’alumnes i més oferta formativa. Una de les grans novetats és la recuperació del vessant cultural amb 8 tastets per aprendre nous coneixements.\nEls tallers, que començaran a partir del mes d’octubre, estan relacionats amb l'adquisició de recursos per a l'expressió escrita, la creació de manualitats, el disseny de màscares, aprendre a cuinar, per exemple, per a una festa de forma fàcil i ràpida, i millorar la comunicació entre altres propostes formatives.\nL’oferta del centre també es complementa amb tallers de memòria per conèixer tècniques i estratègies, reforçar-la i exercitar-la. Aquest any s'ha obert un nou curs en horari de tarda, del qual encara queden places i que complementa els dos grups que existeixen en torn de matí.\nUn dels pilars bàsics de l’oferta del centre és la formació reglada. Des del l’escola d’Adults es continuen oferint els cursos de formació bàsica, l’obtenció del títol del GES (graduat escolar) i la preparació lliure d’accés als cicles formatius de Grau Mitjà i de Grau Superior, d’aquest últim s’ha donat al centre autorització del Departament d’Ensenyament de la Generalitat de Catalunya, que suposa obtenir un certificat que dóna puntuació extra a sumar a la nota que s’obtingui a la prova lliure autorització que ja es té per al Grau Mitjà.\nEls cursos d’idiomes són un dels principals reclams. Aquest any, com a novetat, s’incorpora a l’oferta un curs d'alemany per a principiants. D'altra banda, continua l'ensenyament del castellà per a estrangers que té dos nivells l’inicial i el bàsic. L’oferta de cursos d’anglès es concreta en 4 nivells: A1 iniciació (beginner), A2 elementary, B1 Pre-intermediate i B1 +Intermediate.\nPer formalitzar les inscripcions cal demanar cita prèvia al Centre de Formació d’Adults, ubicat al carrer Sant Honorat, 28. Les persones interessades poden demanar més informació al telèfon 93 894 10 48.


193905 - Imatges per interrogar el món\nProfessorat Margarida Almirall Rotés, Marta Nieto Postigo\nSessió 1. La imatge i el seu context: quina ha estat la relació entre realitat i representació al llarg de la història de la cultura visual? Valorarem les oportunitats de la cultura audiovisual per generar pensament crític i introduirem alguns aspectes clau del llenguatge audiovisual: enquadrament i punt de vista. Establirem les bases dels mecanismes de construcció de l’imaginari de la diferència (punt de vista narratiu, audiovisual i ideològic).\nSessió 2. Imatges que configuren la identitat de gènere i sexual. Analitzarem els estereotips en la representació del gènere i de la sexualitat: dels arquetips de gènere als mites de l’amor romàntic a través de la cultura audiovisual. Quin paper hi tenen les imatges de moda (com les vinculades del gènere musical trap) o les pràctiques més recents (el selfie i la hiperautorepresentació)?\nSessió 3. Interculturalitat: què diuen les imatges? Interroguem quin és el posicionament geopolític de les imatges que representen “altres” ètnies, cultures o procedències. Oferirem eines d’anàlisi i reflexions per a una mirada crítica i activa amb el racisme.\nSessió 4. (Des)ordenar el món: capitalisme i cinema. Una aproximació a la representació dels treballs (productius i reproductius) en la cultura audiovisual. Analitzarem els discursos normalitzants de les narratives hegemòniques i valorarem altres tipus de representacions, des del cinema militant fins a les avantguardes o el cinema de caire realista i la seva relació amb la configuració de les expectatives de futur (laboral, ambiental, relacional…).\nSessió 5. Sortida. Proposem una sortida comentada a algun equipament cultural especialitzat en cinema (Filmoteca de Catalunya, Virreina: Centre de la Imatge, Arxiu Xcèntric…). L’activitat específica resta pendent de confirmació en funció de l’adequació i idoneïtat de l’oferta cultural al mes de juliol.


Sortir de nit a Atlàntida de Vic, desembre 2018 - Nitbcn.com\nSortir de nit a Atlàntida de Vic, desembre 2018\nAtlantida de Vic Ordenat per Data Ordenat per Rellevància Ordenat per Proximitat\nDiu 2 Des 2018, 17:00 - Atlàntida de Vic, Vic\nDij 13 Des 2018, 20:30 - Atlàntida de Vic, Vic\nL’obra ens parla amb humor de l’amistat, l’amor i la solitud. Serem espectadors d'aquest moment tan especial com és el naixement de Mossbank, i és en aquesta casa d'estudiants que les tres protagonistes faran "l'estirada" juntes, i juntes tastaran la llibertat de poder descobrir qui són més enllà del que els pares o l'entorn han projectat damunt de cadascuna d'elles. Seran només un parell d'a\nXerrada entorn del concert d’ El Messies de Händel\nDiv 14 Des 2018, 19:30 - Atlàntida de Vic, Vic\nDiu 16 Des 2018, 12:00 - Atlàntida de Vic, Vic\nLa Martina e?s una nena petita, valenta i pe?l roja. En Maure e?s un dinosaure blau, gros i de banyes blanques. Maure el dinosaure de la companyia Teatre Nu presenta amb humor i tendresa les vivències d’una nena i el seu amic inseparable, el dinosaure. En Maure es perd enmig de la ciutat i la nena inicia un viatge per intentar recuperar-lo endinsant-se en un món ple de perills, estranyeses, s\nDiv 21 Des 2018, 20:30 - Atlàntida de Vic, Vic\nLes bases d’aquest espectacle delirant i addictiu són la musica, el teatre i el circ. Be God Is parteix de l’experimentació artística, de la creació col.lectiva i de vies d’expressió llunyanes al text per generar una gran complicitat amb el públic. És així com es van esdevenint diferents números on els tres personatges muts, interactuen en gags i petites històries amb una proposta escènica pr\nDiv 21 Des 2018, 21:30 - Atlàntida de Vic, Vic\nDimarts 25 Desembre 2018:\nDim 25 Des 2018, 20:30 - Atlàntida de Vic, Vic\nDimecres 26 Desembre 2018:\nDim 26 Des 2018, 18:00 - Atlàntida de Vic, Vic\nUn any més tornen Els Pastorets de Vic a L’Atlàntida. Un projecte de ciutat promogut pel grup\nDiv 28 Des 2018, 20:30 - Atlàntida de Vic, Vic\nCerques relacionades a Sortir de nit a Atlàntida de Vic, desembre 2018:\nmusica directe nadal vic


L’amenaça del bloqueig plana sobre l’escenari post 14-F\nEls dubtes de Sabater amb Borràs afegeixen encara més incertesa als pactes postelectorals\nL’hemicicle buit durant la legislatura passada.\nBarcelonaCatalunya s’ha acostumat en els últims anys a uns debats d’investidura agònics. Fins al 2012 -quan Artur Mas va ser reelegit president de la Generalitat gràcies als vots d’ERC-, la tria del nou cap de l’executiu per part del Parlament havia sigut pràcticament un tràmit, però des del 2015 -quan davant la negativa de la CUP el mateix Mas va haver de fer un pas al costat in extremis per evitar la repetició electoral- s’ha convertit en un veritable mal de queixals. Ara, quan encara no s’ha arribat a l’equador de la campanya, els vetos creuats entre formacions ja anticipen que després del 14-F l’aritmètica pot dibuixar un altre escenari endimoniat. L’amenaça de bloqueig ja plana sobre l’horitzó postelectoral.\nLa jornada de campanya d’ahir va afegir encara més incertesa sobre què pot passar a la cambra catalana després dels comicis. La candidata de la CUP, Dolors Sabater, va sacsejar el tauler quan, de bon matí, en una entrevista a La 2 i Ràdio 4, va assegurar que els anticapitalistes no investirien la presidenciable de JxCat, Laura Borràs, mentre hi hagi sobre ella “sospites de corrupció”. Feia referència a la causa al Suprem contra la també portaveu de Junts al Congrés per presumpte fraccionament de contractes en la seva etapa al capdavant de la Institució de les Lletres Catalanes (ILC).\nL’argument de Sabater que “les sospites de corrupció s’haurien d’aclarir abans que algú pogués ser habilitat per governar el país” va generar incomoditat a la CUP, que de seguida va fer arribar un comunicat als mitjans matisant les paraules de la candidata i afirmant que, tot i que els anticapitalistes “han demostrat el seu compromís contra la corrupció”, també han evidenciat “la seva solidaritat contra la repressió i les causes d’estat”. La mateixa Sabater rectificava hores després i, en un acte del partit, puntualitzava que l’únic “veto” dels cupaires és “a un govern del 155 i a continuar amb la paràlisi del Govern actual d’aquests últims tres anys”.\nEl record del cas Turull\nEls anticapitalistes, que en els últims anys han vist com veus destacades de la formació admetien que va ser un error bloquejar la investidura de Jordi Turull el dia abans que el jutge Pablo Llarena l’enviés a la presó, no volen aparèixer ara com un agent de bloqueig, tot i que des de les files d’ERC i JxCat s’admet en privat que si la investidura queda en mans dels cupaires no serà fàcil tirar-la endavant. L’altre actor independentista que aspira a ser clau per configurar una majoria, el PDECat, no obté per ara representació a les enquestes. Tampoc el govern ampli que proposa Pere Aragonès amb JxCat, la CUP, el PDECat i els comuns ha sigut d’entrada ben recollit per ningú.\nPer això, tant ERC com JxCat admeten que bona part de les opcions de desencallar la investidura ràpid passen per sumar entre els dos 68 diputats. Tanmateix, tampoc així se sap del cert que la investidura es resoldria aviat. Les diferències estratègiques i les travetes constants entre els dos han llastat l’últim executiu i no han fet més que eixamplar-se durant la campanya. Fins ara, JxCat no ha garantit que donés els seus vots a ERC en cas de victòria dels republicans i, tot i que a la inversa Pere Aragonès sí que va dir que donarien suport a JxCat en cas de quedar per darrere dels de Carles Puigdemont, els dubtes per la voluntat de Junts de reactivar la DUI i pel perfil d’algun dels seus candidats fan que tampoc Borràs pugui donar per segura la investidura si sumen prou entre els dos partits.\nAhir, en una entrevista a La Sexta, el líder d’ERC, Oriol Junqueras, no va posicionar-se sobre si investirien Borràs malgrat la causa oberta al Suprem, però sí que va subratllar que si la presidenciable de Junts milités a ERC no hauria pogut ser candidata: “Sempre que ERC s’ha trobat en un situació d’aquest tipus ha demanat al seu militant, fos qui fos, que renunciés a ser candidat”, va apuntar. Un comentari que va reobrir les ferides entre socis de govern i que va molestar l’expresident de la Generalitat, Quim Torra, que va acusar el líder dels republicans de “no mantenir la solidaritat antirepressiva” en el cas de Borràs.\nMés enllà d’emboirar l’escenari dels pactes postelectorals, les paraules de Sabater van ser un cop per a la candidata de JxCat, perquè posaven sobre la taula un assumpte que fins ara només havia aparegut en campanya durant el debat de diumenge a TVE, quan el candidat de Ciutadans, Carlos Carrizosa, va tirar en cara a Borràs els “casos de corrupció”, cosa que ella, visiblement enfadada, li va retreure quan es va acabar el debat. Ahir, quan a Els matins de TV3 li van preguntar per les paraules de la candidata de la CUP, va respondre passant la pilota als cupaires: “La CUP haurà de prendre les seves decisions, si està al costat de la injustícia espanyola o de la democràcia catalana”, va subratllar.\nUn tripartit impossible?\nMés enllà de les dificultats per articular una majoria independentista, tampoc la resta d’opcions sobre la taula semblen ara mateix en condicions d’imposar-se en un debat d’investidura. La possibilitat d’un tripartit -atiada des de JxCat, el PP i Cs en forma d’espantall i des dels comuns en forma de desig- no és viable a tenor de les declaracions públiques d’ERC i el PSC, que per ara descarten no només governar junts, sinó també donar-se suport l’un a l’altre. Tanmateix, ahir la candidata dels comuns, Jéssica Albiach, va insistir en la idea i va obrir la porta també a un govern d’ERC i els comuns en minoria que obtingués el suport extern dels socialistes, un extrem que havia descartat el dia abans perquè cal “un Govern fort”.\nFins i tot dins del bloc constitucionalista -al qual cap enquesta dona opcions d’assolir la majoria- tampoc hi ha acord pel que fa a investir un candidat. El favorit dins d’aquest camp, segons totes les enquestes, és el cap de llista del PSC, Salvador Illa, però ahir el líder del PP a Catalunya, Alejandro Fernández, va assegurar que no li donaria els seus vots i que, en cas de poder articular una majoria contrària a la independència, reclamaria triar “un candidat de consens”. També Vox, que amb tota probabilitat entrarà a la cambra catalana, va subratllar el seu canvi de criteri i va refermar que no donarà els seus vots a Illa, tot i que els hi va oferir ara fa uns dies.\nL’ombra del bloqueig plana sobre el dia després de les eleccions quan encara no s’ha votat.\neleccions 14-F pactes ERC CUP guanyem


Práctiques Grau CAFE. Secretaria. Facultat d'Educació\nPráctiques Grau CAFE\nLlig atentament les instruccions per a triar el teu centre de pràctiques\nGuía orientativa per a la realizació de les pràctiques\nPer a poder matricular-se de l'assignatura Prácticum és necessari tenir superats 120 crèdits d'assignatures bàsiques o troncals, obligatòries i optatives.\nAssignatures i matrícula\nLa matrícula es realitzarà com una assignatura ordinària en continuació d'estudis.\nL'itinerari s'obtindrà cursant 24 crèdits que s'estructuren en 12 crèdits optatius corresponents a un dels 4 itineraris i 12 crèdits de pràctiques que aniran associades a l'àrea de l'itinerari triat.\nEntrenament Esportiu (16851)\nGestió Esportiva i Recreació (16852)\nDocència en Educació Física (16853)\nActivitat Física i Qualitat de Vida (16854)\nLa matrícula es realitza en el període de continuació d'estudis, seguint el mateix sistema que per a la resta de les assignatures. L'elecció d'una assignatura o una altra suposarà la realització de les pràctiques en diferents tipus d'entitats o empreses.\nPrácticum Entrenament Esportiu (16851): En clubs esportius i en programes de tecnificació.\nPrácticum Gestió Esportiva i Recreació (16852): En el Servei d'Esports de la UA, en organismes públics de gestió esportiva (patronats d'esports, ajuntaments, Diputació) i en empreses privades de gestió esportiva.\nPrácticum Docència en Educació Física (16853): En instituts d'ensenyament secundari a l'empara del conveni establit per a tal fi amb la Direcció territorial d'Alacant de la Conselleria de Cultura, Educació i Esport de la Generalitat Valenciana.\nPrácticum Activitat Física i Qualitat de Vida (16854): En centres esportius i en clíniques amb personal multidisciplinari.\nL'alumnat que es matricule en un pràcticum determinat no podrà sol·licitar realitzar les pràctiques en un centre o entitat esportiva adscrit a un altre prácticum ni tampoc sol·licitar un canvi d'assignatura.\nCalendari (PUBLICAT PER AL CURS 2016-17)\nDies d'elecció de centres de pràctiques : del 21 al 25 de setembre de 2016\nResolució provisional de l'adjudicació:: 30 de setembre apareixerà en UACloud-CV el centre assignat\nTermini de reclamacions:A través de CONTACTA AMB NOSALTRES els dies 1 i 2 d'octubre\nResolució definitiva de l'adjudicació:el dia 4 d'octubre apareixerà en l'UACloud-CV el centre assignat\nPrevisió de pràctiques\nLa Facultat d'Educació, per a facilitar la gestió dels centres de pràctiques, realitza en el mes de maig una previsió de les intencions de l'alumnat. Per a açò, l'alumnat podrà comunicar la seua previsió de matrícula emplenat aquest FORMULARI (fins al 3 de juny de 2016).\nOferta de centres de pràctiques (publicada oferta pública i sol·licituds a petició de l'alumnat. Curs 2016-17)\nL'oferta de centres de pràctiques depèn de la Facultat d'Educació, no obstant açò aquells centres, entitats o empreses interessats a acollir alumnat en pràctiques per al pròxim curs, podran emplenar i enviar el següent document d'oferta a la Secretaria de la Facultat d'Educació.\nAdreça postal: Facultat d'Educació, Universitat d'Alacant, Cra. Sant Vicent del Raspeig, s/n. 03660 Sant Vicent del Raspeig, Alacant\nLa Facultat valorarà aquesta oferta i decidirà la seua admissió.\nIncorporació de nous centres a petició de l'alumnat\nL'alumnat interessat a realitzar les seues pràctiques en una empresa o entitat determinada podrà iniciar els tràmits perquè es ferm el conveni corresponent.\nL'empresa emplenarà el següent formulari rebent per correu electrònic confirmació del mateix\nTermini: Fins al 10 de juny de 2016\nEsperar la contestació positiva de la seua sol·licitud per correu electrònic\nPublicat en campus virtual el llistat de concessions de centres de pràctiques a petició d'alumnat\nOferta pública de centres de pràctiques per al curs 2016/17\nITINERARI DOCÈNCIA EN EDUCACIÓ FÍSICA\nGuia informativa de Centres de pràctiques per a Docència en Educació Física\nITINERARI ENTRENAMENT ESPORTIU\nGuia informativa de Centres de pràctiques per a Entrenament Esportiu\nITINERARI ACTIVITAT FÍSICA I QUALITAT DE VIDA\nGuía informativa de Centres de pràctiques per a Activitat Física i Qualitat de Vida\nITINERARI GESTIÓ ESPORTIVA I RECREACIÓ\nGuia informativa de Centres de pràctiques per a Gestió Esportiva i Recreació\nElecció de centres de pràctiques\n¿Qui ha de triar centre de pràctiques?\nTot l'alumnat que no tinga centre assignat.\nL'ordre d'assignació dependrà de la nota mitjana del teu expedient\nProcediment per a triar centre de pràctiques\nEl centre de pràctiques ho triaràs mitjançant una aplicació inclosa en UACloud / CV Altres serveis / Secretaria virtual / Pràctiques en empresa/prácticum.\nAbans d'iniciar el procés de selecció, llig atentament el " Manual d'ús de l'Entorn web de pràctiques" i segueix les seues instruccions.\nInicia el procés de selecció i ordenació tenint clar l'ordre de places que vas a sol·licitar. En l'oferta pública de centres tens el llistat de places.\nEt recomanem que cerques en la pantalla Ofereixes els 6 centres que prefereixes com les teues primeres opcions, selecciona'ls marcant la casella que apareix a l'esquerra de cadascuna de les ofertes. En acabar prem el botó Sol·licitar.\nFet açò, l'aplicació et porta a la pantalla Sol·licituds de l'alumne on tens les places que has seleccionat.Ara és quan has d'ordenar-les utilitzant les fletxes que apareixen a l'esquerra.\nUn vegada acabada l'ordenació d'aquests primers centres, prem el botó Acceptar.\nTorna a la pantalla d'Ofertes usant el menú de la part superior per a continuar seleccionant centres. MAI USES RETROCEDIR DEL NAVEGADOR.\nRepeteix el procés fins a finalitzar la teua elecció i fins que la pantalla d'ofertes estiga buida.\nGestions en UACloud per a estudiants, tutors/es externs/es i tutors/es UA\nLa Universitat d'Alacant ha incorporat els tràmits i gestions relacionats amb les pràctiques a través de la e-administració. Per això, l'alumnat, els tutors/es externs/es i el professorat de la UA accediran, per a realitzar dites gestions, en el UACloud- Pràctiques en empresa. Els tutors/es externs/es rebran previament les instruccions per a obtindre l'usuari UACloud.\nSeguisca les instruccions indicades en aquest enllaç per a realitzar les gestions de pràctiques en el UACloud.


XI Jornades de Recuperació de la Memòria Històrica a Subirats - Turisme de Subirats\nAquest cap de setmana el Centre d’Estudis de Subirats organitza les XI Jornades de Recuperació de la Memòria Històrica de Subirats amb les següents activitats per a tothom:\n20.30h al Centre de Sant Pau d’Ordal: visionat del documental el silencio de otros, d’Almudena Carraceno i Robert Bahar. En el link trobareu el tràiler del documental, premi Goya 2019: https://www.youtube.com/watch?v=i3ZEb8A6VKE\nHomenatge als soldats caiguts en defensa de la República. A les10h del matí, trobada al pàrquing de Muntanya Rodona per pujar-hi caminant entre boscos i vinyes. A les 11h, inici de l’acte al Memorial, on es realitzaran diverses lectures.\nA les 11h, a El Pago, recreació temàtica a les trinxeres de la Serra d’Ordal (en cas de pluja, l’acte es traslladarà a la sala de Lavern). En acabar, cloenda de les XI Jornades de Recuperació de la Memòria Històrica amb la presència de l’alcalde de Subirats, Pere Pons i Vendrell.


Llibre d'amic e amat: 16\nAnònim 17 de gener de 2012 a les 19:26\nDisculpeu el meu nivell ínfim de català medieval, però aquesta reflexió no l'acabo d'entendre. Què li pregunta, a l'ocell?\nAnònim 17 de gener de 2012 a les 21:37\n¿T'has posat sota la protecció del meu Amat per tal que et defensi de desamor i et faci créixer en l'amor?\nDavid Cos 17 de gener de 2012 a les 23:15\nCarme, la resposta d'Anònim és correcta i interpreta adequadament la construcció "est-te mès". Tot seguit esmenarem l'error.\nMoltes gràcies per la teva col·laboració. Les teves aportacions seran sempre benvingudes.\nAnònim 18 de gener de 2012 a les 7:30


Espai Icaria: La crisi de Gaza: “made in Israel”, de Michel Warshawski\nLa crisi de Gaza: “made in Israel”, de Michel Warshawski\nEls amics de Sodepau ens han enviat aquest text que us proposem, escrit per Michel Warshawski. Autor que em nosaltres ha publicat aquests dos llibres, de gran actualitat.\nLA CRISI DE GAZA: MADE IN ISRAEL\nPer molts periodistes israelians que estan analitzant la situació la responsabilitat d’Israel és només indirecta: “1,4 milions de persones tancades en un petit territori com Gaza, sense cap possibilitat de tenir una vida econòmica normal, però també sense la possibilitat d’escapar, estan condemnats a matar-se els uns als altres… com ratolins tancats en una gàbia.” Aquesta explicació zoològica no és només típicament racista. També es queda molt curta respecte el paper d’EUA i Israel en els presents enfrontaments, que va més enllà del fet de “crear les condicions” per un conflicte inter-palestí.\n"Hamàs està prenent el poder", "Un cop d’estat de Hamàs": aquests són alguns dels titulars dels diaris israelians d’aquests últims dies, repetint les grans mentides de les administracions de Tel Aviv i Washington.\nMalgrat la seva enorme victòria, Hamàs va acceptar compartir el poder amb Fatah en un govern d’unitat nacional auspiciat per l’Aràbia Saudita i Egipte, i aclamat per tota la comunitat internacional, amb l’excepció de Washington i Israel. El programa polític del nou govern va donar el reconeixement de facto de l’estat d’Israel i aprovava l’estratègia de les negociacions de pau, basat en el mecanisme d’Oslo.\nDes de la victòria electoral de Hamàs, la milícia de Dahlan ha estat provocant al govern, atacant les milícies de Hamàs i negant-se a deixar al govern el control de les forces policials palestines. Malgrat les agressions de Dahlan, Hamàs ha estat fent tot el possible per arribar a un acord, demanant als seus propis activistes d’abstenir-se de respondre amb violència. No obstant, quan va esdevenir clar que Dahlan no estava buscant un compromís, sinó que certament estava intentant liquidar Hamàs, l’organització islàmica no va tenir una altra alternativa que defensar-se i contraatacar.\nFins i tot, després d’aquesta victòria sobre Fatah, la direcció de Hamàs ha reiterat la intenció de mantenir el govern d’unitat nacional i de no explotar el fracassat cop d’estat de Fatah com a pretext per eradicar l’organització o excloure-la del govern. La direcció de Fatah, tot i així, decideix tallar qualsevol tipus de relació amb Hamàs, i estableix un govern sense Hamàs… a Cisjordània. Un altre somni d’Ariel Sharon s’està fent realitat: la total separació entre Cisjordània i Gaza, que més tard serà considerada un insalvable “Hamastan”, una entitat terrorista en la qual no hi ha civils, sinó només terroristes, la qual pot restar en un estat de setge total, i condemnada a la fam.\nNo obstant, un dels objectius de l’administració d’EUA i Israel ha fracassat; no hi ha caos a Gaza. Ben al contrari. Tal com ha dit un oficial de seguretat a l’Haaretz (17 de juny): "Durant molt de temps aquesta ciutat no havia estat tranquil·la. Jo prefereixo l’actual situació que la que hi havia anteriorment. Jo puc, finalment, sortir fora de casa meva…".\nEls israelians parlen de "la guerra civil palestina" però no són més que falses il.lusions. La confrontació armada ha estat només entre milícies armades, i si desafortunadament, hi ha hagut algunes baixes civils, són el què l’exèrcit d’EUA anomena "danys colaterals". La població certament està dividida políticament —tant a Cisjordània com a Gaza— però no estan lluitant els uns contra els altres, si més no per ara.\nEtiquetas: articles / artículos, Conflicte palestí, Israel, Warschawski\nLa manera en la que l'articulista obra el seu article ja es una captatio benevolentia orientada nomes ver un sector determinat. POtser soc jo que quan llegueixo el terme alternatiu espero quelcom menys tendencios. Per comenzar, no hauria estat de menys donar les cites dels articles i els noms dels articulistes, ja que seria molt poc etic atribuir afirmacions de personatges com Gimenes Los SAntos a tota la societat espanola. Llavors per que hauria de ser correcte fer-ho amb la societat israeliana? L'acord de la Meca no es el que l'autor diu, per a mes referencia veure hemeroteques.\nEl cas algeria. Fa un mes Cultures d'Islam (Radio France 2) va tenir una sessio dedicada a aixo amb dos experts algerians, crec que encara esta a la web del programa. Ells apuntaven cap altres raons pel conflicte algeria, i no pas com marca l'autor.\nEs una conclusio molt pobre afirmar que no es guerra civil sino nomes confrontacions armades entre bandes rivals. La realitat es una mica mes conplexe. Per exemple no ha esmentat la existencia de clans i mafies. Es similar a la situacio del liban: cada clan te el seu grup armat.\nRecorod un slogan que hi havia prop del meu insti: "Si no ho hagues cregut mai ho hauria vist" Em sento decebut per all d'alternatiu que prometia aquest article. AL final tan hipocria com aquells a qui critica.


Curs d'Alemany a Heidelberg a Brussel·les (Barcelona) per Easy Languages - educaweb.cat\nL'escola proposa diversos programes:\nCurs d'alemany general\nCursos generals d'alemany en grup de 20 classes setmanals (45 minuts cada classe).\nEls cursos intensius inclouen 20 classes en grup als matins i 10 classes addicionals a les tardes. Els estudiants poden escollir entre classes de conversa o classes d'alemany per a executius.\nCursos particulars d'alemany\nLes classes particulars d'alemany es poden reservar per grup de dues hores o de deu hores i en elles l'estudiant pot triar la temàtica de les classes en funció de les seves necessitats o prioritats. Per exemple, poden preparar per als exàmens de DSH o el Zertifikat Deutsch für den Beruf.\nAquells estudiants que tinguin un nivell mitjà o superior, poden realitzar un curs de mínim 4 setmanes de durada i després poden realitzar unes pràctiques professionals no remunerades de 3 mesos en el sector professional que correspongui amb els estudis.\nEls cursos comencen cada dilluns.\nL'escola organitza activitats i excursions cada setmana en què un professor de l'escola acompanya els estudiants a fer visites culturals com el casc antic de la ciutat, el castell, l'antiga presó d'estudiants., Visita del Speyer i el museu de la tecnologia o el castell Schwetzinger, entre d'altres.\nEls estudiants també participen en barbacoes i sortides nocturnes, passeig amb bicicleta a la vora del riu Neckar o en vaixell.\nEls estudiants poden allotjar amb una família d'acollida o en una residència d'estudiants.\nLes residències dels estudiants es troben a màxim 10 o 15 minuts en tramvia o en cotxe de l'escola, i les famílies d'acollida, a màxim mitja hora. La residència està completament moblada (llit, escriptori, cadira i armari) i els llençols vénen incloses. La cuina i el bany poden ser compartits amb altres estudiants. A més a la residència hi ha una sala d'estar perquè els estudiants es coneguin i puguin relaxar-llegeixen o escolten música.\nL'allotjament en família d'acollida és la millor manera per als estudiants de tenir un contacte continu amb l'alemany i poder practicar-lo amb nadius. A més, permet una immersió total en la forma de vida i la cultura alemanyes. Els alumnes poden escollir entre esmorzar amb la família o també sopar amb ella.\nEn ambdós tipus d'allotjament, els estudiants tenen habitació individual.\nS'imparteixen tots els nivells d'alemany.\nPer a persones que vulguin aprendre o perfeccionar l'alemany en una immersió cultural i / o lingüística a Alemanya. Per a majors de 16 anys.\nCurs d'alemany durant tot l'any des dels 16 anys.\nEscola al centre de Heidelberg, Alemanya.\nCurso de alemán durante todo el año, desde los 16 años. Duración mínima: 1 semana.\nCurs d'Alemany a Heidelberg encara no ha rebut opinions


Presentació del "Model de llengua per a les universitats d'acord amb la GIEC" - Blog de Llengües\nPosted on 26 November, 2018 3 April, 2019 Authorejofrec\nEl 16 de novembre, en el marc del Fòrum Vives de Serveis Lingüístics organitzat per la Xarxa Vives d’Universitats, es va presentar el document “Model de llengua per a les universitats d’acord amb la GIEC“. Es tracta d’un document elaborat pel Grup de Treball de Qualitat de Català de la CIFALC, el qual està integrat per tècnics lingüístics de la UdG (coordinadora), UAO CEU, UB, UAB, UIC, UOC, UPC, URV i UVic.\nAquest document, en l’elaboració del qual la UAO CEU ha participat activament, analitza els canvis de la nova Gramàtica de la llengua catalana de l’Institut d’Estudis Catalans, publicada el 2016, i valora si s’han d’aplicar en el context universitari. Per fer aquesta feina, es pren com a guia l’obra publicada per Jordi Ginebra, La nova normativa de l’Institut d’Estudis Catalans. Guia pràctica, la qual fa un reculls dels canvis de la nova GIEC, tot separant-los en tres categories:\nconstruccions i usos admesos en la GIEC que fins ara estaven oficialment condemnats\nconstruccions i usos que no canvien en la GIEC respecte de la tradició normativa\nAltres: informació nova, aclariments, punts poc resolts\nEl document del Grup de Treball de Qualitat de Català segueix aquesta mateixa divisió a l’hora de tractar els canvis. Els ítems es presenten en una taula que inclou exemples i que ofereix dues solucions: una per als registres formals i una altra per als registres informals. D’aquesta manera, es vol definir un criteri conjunt i consensuat per aquells punts en què la nova GIEC es mostra més flexible per tal que les universitats el puguin incloure als seus llibres d’estil.\nLa jornada, que compartia el títol del projecte, estava dirigida als tècnics lingüístics de les universitats de la XVU. El matí es va dividir en dos tallers pràctics en què els tècnics, repartits en grups, havien d’utilitzar el document “Model de llengua per a les universitats d’acord amb la GIEC” per resoldre uns exercicis. En el primer taller, es presentaven un seguit de frases i textos de registre formal que calia revisar prenent com a guia els criteris establerts al document elaborat pel GT de Qualitat de Català. En el segon, l’exercici era el mateix però s’hi treballaven frases i exemples de registres informals i orals. En acabar els tallers, es van posar en comú els dubtes i qüestions que hi van sorgir amb els tècnics del GT de Qualitat de Català encarregats d’elaborar el document.\nLa jornada es va tancar amb una conferència de la Dra. Neus Nogué, professora del Departament de Filologia Catalana de la UB i autora de La nova normativa a la butxaca, que també va girar al voltant del document “Model de llengua per a les universitats d’acord amb la GIEC”. La Dra. Nogué va fa una ràpida anàlisi del document i va fer un seguit de reflexions que va voler compartir amb els assistents per tal que la conferència evolucionés cap a un debat constructiu. Els membres del GT de Qualitat de Català van prendre nota de les reflexions i apunts d’aquest debat per millorar el document elaborat i, així, arribar a una versió definitiva que estigui a l’abast de tots els tècnics lingüístics de les universitats de la XVU.\nPosted in LlenguaTagged gramàtica Llengua Catalana Xarxa VivescommentLeave a Comment on Presentació del “Model de llengua per a les universitats d’acord amb la GIEC”


Dues persones s'autoinculpen de sedició a Manresa i una a Solsona en el primer dia de la campanya d'Òmnium - Regió7 :: El Diari de la Catalunya Central\nDues persones s'autoinculpen de sedició a Manresa i una a Solsona en el primer dia de la campanya d'Òmnium\nA Barcelona hi ha hagut cues a la Ciutat de la Justícia i a les portes del jutjat de Girona s'han viscut moments de tensió\nacn 28.10.2019 | 14:07\nPersones fent cua a la Ciutat de la Justícia ACN\nPersones fent cua a la Ciutat de la Justícia\nEl vicepresident d'Òmnium, Marcel Mauri, ha fet una crida aquest dilluns perquè la campanya d'autoinculpacions que promou l'entitat sigui la més "massiva" de la història de Catalunya. El testimoni l'han recollit centenars de persones, que durant el matí han fet cua davant de la Ciutat de la Jutícia de Barcelona i el jutjat de Girona, on s'han viscut moments de tensió. A Manresa, segons ha pogut saber Regió7, dues persones ja han presentat l'escrit davant del jutjat de guàrdia; una més ho ha fet a Solsona i, de moment, cap a Berga.\nEn declaracions als mitjans, Mauri ha argumentat que si s'ha condemnat líders polítics per haver-se "manifestat pacíficament el 20-S i votat l'1-O", s'ha d'estendre també a més de dos milions de persones.\nMauri ha recordat que els polítics presos "no prenien les decisions sols" i que estaven acompanyats per les entitats i la ciutadania. Centenars de persones han secundat la campanya d'Òmnium i han fet cua a Barcelona i Girona per presentar un escrit d'autoinculpació davant el jutjat de guàrdia. Una mobilització que es repeteix als jutjats de les capitals de demarcació.\nEl TSJC limita a 25 les denúncies al dia\nEl TSJC ha limitat a 25, en funció dels mitjans que tingui cada partit judicial, les persones que podran accedir cada dia a les instal·lacions dels jutjats de guàrdia per presentar les denúncies d'autoinculpació arran de la campanya impulsada per Òmnium Cultural. Així ho ha acordat la sala de govern en una reunió el 15 d'octubre per evitar que es pugui ''comprometre el servei'', i per tant, per garantir que es puguin complir les altres tasques que tenen assignades aquestes instàncies judicials com pot ser la prestació de declaracions a detinguts, l'assistència a situacions d'emergència o els aixecaments de cadàvers. Segons l'ordre enviada des del TSJC als jutges degans, també s'ha de limitar l'accés a les instal·lacions de manera que hi entri només un denunciant cada vegada.\nEn el cas de Barcelona, on hi ha quatre jutjats de guàrdia, no s'ha limitat el nombre de persones denunciats cada dia sinó que la jutgessa degana ha limitat l'accés a la Ciutat de la Justícia per l'avinguda Carrilet als professionals (magistrats, fiscals, lletrats, funcionaris, advocats, procuradors i periodistes) entre dos quarts de vuit i tres quarts de nou del matí.\nL'accés de Gran Via de les Corts Catalanes estarà oberta tot el dia però s'establiran dues entrades diferenciades, una per als professionals, i l'altra pel públic en general. En aquesta entrada es diferenciaran dues cues, una per a ciutadans que tinguin citació judicial en paper, i una per la resta. En un text, la jutgessa degana, Mercè Caso, ha explicitat que les persones que vulguin interposar una denúncia hauran de ser acompanyades individualment pel personal de seguretat a l'interior de la Ciutat de la Justícia.\nLa taula de recepció s'ubicarà just després de superar els arcs de seguretat i en aquest espai, el personal del jutjat de guàrdia d'incidències recollirà la denúncia escrita, la segellarà i s'acompanyarà el denunciant al carrer. Només en els casos de denúncies per fets concrets diferents de les autoinculpacions, s'acompanyarà la persona al jutjat de guàrdia.\nEls Mossos barren el pas a Girona\nA Girona ciutat, s'han viscut moments de tensió als jutjats. Unes 150 persones s'hi han dirigit per autoinculpar-se. Els Mossos, però, obeint la instrucció del TSJC que manava que només poguessin entrar-hi 25 persones, els han barrat el pas i la gent ha començat a cridar "Volem entrar! Volem entrar!" aixecant els papers enlaire.\nLa situació ha comportat que s'hagués d'empènyer gent cap enfora, tancar la porta amb clau i, fins i tot, mobilitzar antidisturbis. Després d'una mediació entre representant de les entitats, Mossos i deganat, s'ha permès que aquells qui volien autoinculpar-se entressin un a un al jutjat de guàrdia. "No hi ha cap raó objectiva perquè no se'ns permetés", ha lamentat el membre de la junta nacional d'Òmnium Xavier Antich.\n"Els Mossos s'han vist desbordats i han volgut tancar la porta per la força, fins i tot amb una certa violència fent-nos fora a empentes; per sort, aquest moment de desconcert s'ha pogut resoldre amb mediació", ha valorat. Antich també ha lamentat que el TSJC fixés un límit màxim de 25 autoinculpacions per dia. "Estem parlant d'un acte que es triga un segon a fer, simplement presentant la denúncia i que te la segellin", ha dit.\nEn la mateixa línia també s'ha expressat el president d'Òmnium Gironès, Sergi Font. "El paper de la justícia no pot ser el de privar a la gent d'accedir als jutjats per autoinculpar-se per uns delictes que al Tribunal Suprem de Madrid s'han sentenciat amb presó; només estem dient que també hi vam ser", ha dit Font. El president d'Òmnium ha explicat que, de moment, arreu de Catalunya encara no s'arriba al miler d'autoinculpacions i que avui ha de ser "el punt d'inici" d'una campanya que ha de durar "molts més dies".\n"Ho hem de fer"\nLes 150 persones que s'han anat a autoinculpar avui als jutjats de Girona destaquen que, amb aquest pas, es posen al costat dels líders independentistes condemnats. I coincideixen a dir que no els fan por les conseqüències.\n"És una manera més de dir que tirarem endavant, que som imparables, i de protestar contra aquesta sentència inventada", ha dit un gironí, en Xavier Pernau. I ha afegit: "A partir d'ara pot passar de tot, però hi estic disposat".\n"Crec que ho hem de fer, perquè la presó és absolutament injusta", assegurava un altre gironí, l'Antoni Codina. "Ni la manifestació del 20-S ni el referèndum van ser delicte; com a mínim, autoinculpar-nos servirà per mostrar la nostra disconformitat cap a una sentència absurda i reivindicar drets fonamentals en democràcia", explicava al seu torn la Marta Pellicer, amb el formulari a la mà.\n"Hem fet el mateix que els nostres polítics que estan a presó", deia la Teresa. I al seu costat, la Marta es preguntava: "Sóc culpable de defensar la democràcia? En tot cas, no vull asseure'm al sofà i veure com l'antidemocràcia serveix endavant". I concloïa: "Sóc conscient que autoinculpar-me pot tenir conseqüències, però recular amb els nostres drets encara en té més".


AFIS Pediàtric | Ajuntament de Granollers\nInici » Esport de lleure i salut » AFIS Pediàtric\nAFIS pediàtric tracta l'obesitat infantil amb un programa que combina l'activitat física en grup, l'educació nutricional i el reforç en la conducta individual i familiar amb l'objectiu de normalitzar l'IMC (Índex de Massa Corporal) dels nens i nenes participants, millorar els seus hàbits alimentaris i el sedentarisme i augmentar l'autoestima de l'infant.\nEls alumnes participants provenen de diferents escoles de primària de la ciutat, tenen entre 6 i 12 anys i han estat derivats pels serveis de pediatria dels Centres d'Atenció Primària de Granollers al Servei de Salut Pública de l'Ajuntament, encarregat de fer l'estudi inicial, valoració d'hàbits alimentaris i d'activitat física del nen o nena i de la seva família i valorar la idoneïtat d'entrada al Programa. El Servei d'Esports de l'Ajuntament és, per la seva banda, l'encarregat d'orientar als participants sobre totes les qüestions d'organització per iniciar-se en l'activitat esportiva.\nEls nens i nenes que participen en aquest programa fan dues sessions a la setmana d'activitat física guiada per una tècnica d'esports de l'Ajuntament de Granollers. D'altra banda, han iniciat també els tallers d'educació sanitària amb les seves famílies, un cop al mes, per abordar aspectes més emocionals, relacionats amb l'autoestima i l'alimentació, treballar els hàbits alimentaris des d'una vessant positiva, els hàbits d'activitat física, la publicitat enganyosa i l'alimentació, entre d'altres temes.


Tres mesos sense gairebé pluja després d'un 2018 de rècord a Barcelona | betevé\nCanvi radical des del novembre: tres mesos sense (gairebé) ploure\nLa pluja de desembre, gener i febrer amb prou feines frega el 20 % de la mitjana climàtica\nMarcos Amores | Dimarts, 19 de Febrer del 2019, a les 17.26\nEl Passeig de Gràcia des de la Casa Fuster un dia d'aquest febrer de 2019. Cel ras, sense rastre de pluja\nDe la nit al dia. Sembla mentida com poden arribar a canviar les coses en poc temps. Si a finals de novembre la notícia era que a la fi hi havia un període més o menys llarg sense pluja, a dia d’avui és tot el contrari. I és que el nostre clima Mediterrani també té aquestes coses. Capaç de passar d’un extrem a l’altre en un espai força curt en el temps. D’un dels anys més plujosos des que se’n tenen dades, a un dels hiverns més eixuts.\nUn 20 % del que acostuma a ploure\nDels 1.000 litres acumulats en algunes estacions barcelonines a finals de novembre a un hivern que acabarà sent amb tota probabilitat especialment eixut. A l’Observatori Fabra s’han acumulat durant l’hivern meteorològic (que abraça el mesos de desembre, gener i febrer) 27,5 litres distribuïts en només tres episodis de pluja. Un episodi per mes. 27 litres dels prop de 140 de mitjana, un 20 % del que és normal. Destaca només la ploguda del 20 de gener, quan es van superar els 15 litres per metre quadrat. Dels set dies de pluja que hem tingut aquest hivern, els altres sis queden tots per sota dels cinc litres i en alguns casos amb prou feines el pluviòmetre va recollir algunes dècimes.\nA un pas del top 3 d’hiverns eixuts\nD’acabar així el febrer, aquest hivern se situaria en la quarta posició pel que fa als hiverns més eixuts a l’Observatori Fabra de tota la seva sèrie, que es va iniciar l’any 1913. Quedaria només per darrera del rècord eixut de l’hivern del 2011/12, quan només van caure 15,9 litres i els hiverns del 1937/38 (16,5 litres) i 1988/89 (19,9 litres).\nSense esperances fins al març\nEls mapes no auguren novetats fins ben bé el mes de març, per tant sembla més que factible assolir aquesta quarta posició.\nAquesta manca de pluja és evident també en altres punts de la ciutat. Al pla de Barcelona són molts els registres que es mouen a l’entorn dels 25 litres acumulats des de l’1 de desembre del 2018. A l’Eixample se n’han recollit 24,6 i a l’observatori que té betevé, 25,6 litres.\nEmbassaments encara plens\nMalgrat que aquesta situació també s’arrossega en altres indrets del territori, els embassaments es mantenen en una situació més que òptima gràcies a l’excedent de l’any passat i a les nevades que han caigut enguany a les capçaleres dels rius, a finals del mes de gener.\n— meteorologia — pluja — sequera\nPetites novetats tot i la presència de l’anticicló\nPer Santa Eulàlia, no neva mai a Barcelona?\nLa Xarxa d’Observadors Meteorològics celebra 10 anys\nEl pronòstic: Sol i núvols baixos\nCollserola recupera el bròquil de Santa Teresa\nPronòstic: sol, núvols baixos i ambient contrastat per encetar la setmana\nJa s’ha acabat l’hivern? Què en diuen els mapes?\nPronòstic: diumenge tranquil però amb alguns núvols més\nDissabte d’inversió tèrmica: set graus més al Fabra que al Besòs


EUTDH-Turisme i Hoteleria UAB » creuers\nTag Archive 'creuers'\nEls alumnes de 4rt del Grau en Turisme visiten dos dels vaixells insígnia de la companyia Royal Caribbean\nPosted in alumnes, empreses, Visites |\nDins de les activitats pràctiques programades a l’assignatura de quart de Grau en Turisme, de “Transports, Logística i Distribució”, s’han realitzat les visites a dos dels vaixells insígnia de la naviera Royal Caribbean aprofitant la seva escala a Barcelona.\nEls dies 10 i 19 d’octubre, dividits en dos grups, degut al gran nombre d’alumnes i l’impossibilitat per seguretat i logística de fer les visites tots junts, es van visitar els vaixells, ‘Serenade of the Seas’, amb una capacitat de 2.300 passatgers, atracat al port de Barcelona per iniciar un creuer pel Mediterrani amb la majoria de passatge nordamericà, i el ‘Adventure of the Seas’, amb una capacitat de 3.100 passatgers i que feia escala a Barcelona amb la majoria de passatge anglès provinent de Southampton, amb una ruta circular per tot el litoral espanyol.\nEn les dues naus, personal de Royal Caribbean van acompanyar als alumnes per totes les instal·lacions dels vaixells mostrant els serveis que els passatgers podien gaudir i explicant totes les característiques que en la comercialització del producte ‘creuers’ s’han de tenir en compte per satisfer al màxim als demandants d’aquest turisme en apogeu.\nUna de les dades que més va cridar l’atenció dels alumnes va ser la informació referent a què un 80% de les reserves de producte ‘creuer’ es feien mitjançant les agències de viatges; cosa que feia deduïr que la intermediació no està actualment en decadència, tot el contrari; i s’han de buscar especialitzacions, com és el producte ‘creuer’, per desenvolupar noves oportunitats de venda.\nLes visites es van completar amb una conferència que un expert en creuers va realitzar a l’aula el passat 25 d’octubre de 2013.\nComentaris tancats a Els alumnes de 4rt del Grau en Turisme visiten dos dels vaixells insígnia de la companyia Royal Caribbean\nCurs de l’EUTDH a l’International Summer School: ‘L’empresa turística al s.XXI. El turisme de creuers’\nPosted in alumnes, cursos, empreses, ex-alumnes, Futurs alumnes, idiomes |\nL'Escola Universitària de Turisme i Direcció Hotelera participa en una nova i innovadora oferta de cursos amb la denominació de 'International Summer School' que organitza la Universitat Autònoma de Barcelona en el Campus d'Excel·lència Internacional de Bellaterra per als mesos d'estiu. Aquesta formació està pensada per als estudiants internacionals i nacionals, i grups, que desitgin viure l'experiència única i rica d'aprenentatge en una de les millors universitats europees reconegudes per la seva qualitat en la docència, i gaudir de vivències personals a Catalunya durant el període estival.\nL'EUTDH imparteix el curs:\n'L'empresa turística al segle XXI. El turisme de creuers com a cas' , de 20 hores de durada, i que es celebrarà de l'1 al 12 de juliol de 2013; coordinat pel professor Albert Vancells . Preu del curs: 350€.\nEs poden realitzar les inscripcions i veure tota la informació (temaris dels cursos, horaris, etc) de la 'International Summer School de la UAB' clicant sobre l' enllaç.\nComentaris tancats a Curs de l’EUTDH a l’International Summer School: ‘L’empresa turística al s.XXI. El turisme de creuers’


Dos llibres reivindiquen que el que està de moda no són les corbes, sinó aprendre a acceptar-te i tenir autoestima\nPublicat per\tLlegir en cas d’incendi\t04/08/2016\nCircula per Facebook un text d’aquells que salten de mur en mur que diu: “Les tres parts d’una revista femenina: 1) Accepta’t com ets. 2) Perd 15 kg en un mes. 3) Fes aquesta recepta de pastís de xocolata”. La primera vegada que vaig llegir-ho no vaig poder evitar riure, perquè demostra a la perfecció l’eterna confrontació entre voler ser perfecte i acceptar-nos tal com som. Últimament es parla de la revolució curvy, de la bellesa real, del moviment body positive en definitiva, que pretén aprendre a acceptar i estimar el propi cos.\nDeia Oscar Wilde que estimar-se a un mateix és l’inici d’un idil·li que dura tota la vida. Però constantment veiem que aconseguir-ho és més difícil del que sembla, bé sigui per nosaltres mateixos o per terceres persones que et recorden, amb una mica de sort de forma subtil, allò que fa que no siguis perfecte. Elena Devesa i Rebeca Gómez són dues noies grassonetes que el passat Sant Jordi triomfaven allà on signaven el seu llibre Gordi(fucking)buena (Temas de hoy). Una multitud de noies esperaven conèixer-les i fer-se una foto amb elles. Són les creadores del web Weloversize, que s’ha convertit en una comunitat de persones (dones, en la seva majoria) que intercanvien experiències i consells per aprendre a conviure en harmonia en un cos que no es considerat ideal pels cànons de bellesa establerts.\nDe tant en tant algun hater les critica “per fer apologia de l’obesitat” i això demostra que no han entès res del seu moviment. Una gordibuena és una dona que no està orgullosa del seu sobrepès, però que ha après a viure amb ell i, sobretot, no permet que sigui una limitació per als seus objectius. Al llibre expliquen que el camí ha estat difícil, ara llueixen orgulloses els seus outfits (fins i tot bikini i roba interior) als seus comptes de Instagram (@elenadevesa i @rebeca_wls), però abans d’arribar a aquest punt van passar molts estius amb pantalons llargs i sense trepitjar la piscina per por a ensenyar les cames o van perdre oportunitats relacionades amb l’amor o la feina per creure que elles no se les mereixien.\nGordi(fucking)buena recull alguns articles que ja van ser publicats al web, però aprofundeix especialment en les vivències de les dues autores fent un recorregut per l’adolescència, la síndrome de l’ànec lleig, com encaixar la primera vegada que algú et diu que estàs grassa, botigues on comprar mitges o botes que et vagin bé, com portar amb dignitat les erupcions a les cuixes a l’estiu, o com reaccionar quan algú et diu un afalac enverinat com “con lo guapa que eres de cara…”. Amb un estil proper, natural i molt amistós (utilitzen paraules com amichi, cuqui, moni o riqui) parlen sense tabús sobre situacions en les que et pots sentir fàcilment identificat. Si bé molts articles se centren en la inseguretat pel sobrepès (aquest va ser l’inici del web), els consells són aplicables per a superar qualsevol inseguretat. L’objectiu comú i principal és aprendre a acceptar-nos i estimar-nos. I si alguna cosa no ens agrada, intentem canviar-la pel camí. La màxima loversize precisament és: “gaudeix del que tens mentre treballes pel que vols”.\nGairebé al mateix temps que sortia a les llibreries Gordi(fucking)buena, es publicava #Curvy (Lumen) un llibre escrit per Covadonga D’lom i il·lustrat per Flavita Banana. Si bé el primer s’apropa més al manual d’acceptació, aquest es converteix en un apèndix que reivindica l’humor com a eina fonamental per millorar l’autoestima. Està protagonitzat per una dona grassoneta que se sent feliç i satisfeta amb el seu cos, que no dubta a fer broma sobre ella mateixa. Algunes de les premisses del seu decàleg són: el somriure d’una curvy és una arma de destrucció massiva, una curvy no cerca l’aprovació perquè confia en la seva bellesa, una curvy no necessita ser un àngel perquè ja és una deessa. La protagonista fa un repàs a la seva vida des del seu naixement (va néixer amb 10 mesos i ja pesava 4kg i mig, fet que va ocasionar que la seva mare desenvolupés els bíceps de forma extraordinària), passant per la seva adolescència (l’època més complicada per acceptar que ets més gran que la resta), fins l’actualitat, on ironitza sobre situacions quotidianes com trobar un sostenidor adient per als teus pits, anar a una botiga i que la roba plus size sembli l’armari de la teva àvia o el sexe amb algú que pesa menys que tu. És un llibre que rebutja les grans reflexions o problemàtiques ocasionades pel físic, i que aposta per un relat molt senzill amb unes il·lustracions amb caràcter per reflectir el dia a dia amb un somriure. Per a Covadonga D’lom ser curvy és una actitud i, per tant, no hem d’amagar les nostres diferències, sinó mostrar-les amb orgull. Si haig de remarcar una frase, sens dubte, em quedo amb aquesta: “La XL és la nova S: Sana, segura i sexy”.\nEl club dels perfectes, Carles Porta (La Campana).\n¿Podemos hablar de algo más agradable?, Roz Chast (Reservoir Books).\nBenestarCovadonga D’lomEditorial LumenElena DevesaFlavita BananaPatricia TenaRebeca GómezTemas de Hoy\nPublicat per\tLlegir en cas d’incendi\t- Ago 3, 2016\nPublicat per\tLlegir en cas d’incendi\t- Ago 5, 2016


PREMI A LA INNOVACIÓ TURÍSTICA DE L’EUROREGIÓ | IPEP Empresa\n← El cost de ser mare: les dones amb fills cobren un 37% menys\nSubvencions per activitats econòmiques locals 2017-18 →\nJa està obert el termini d’inscripció per al primer Premi a la Innovació Turística convocat per l’Euroregió amb l’objectiu de reconèixer les start-ups del sector que apostin per la innovació (ja sigui tecnològica, social, de gestió o de serveis al client) per impulsar-ne la seva competitivitat i el seu atractiu.\nEn aquesta convocatòria es poden presentar les empreses implantades en un dels tres territoris de l’Euroregió: Catalunya, Illes Balears i Occitània.\nEls tres guardons són els següents:\nPremi Euroregional (primer premi), que concedeix un ajut financer de 5.000 €; entrades a la fira 4YFN (la fira d’emprenedoria més important de l’Estat); la participació al Campus Euroregional de la Innovació Turística de Montpeller; difusió en premsa i xarxes socials de l’Euroregió i suport per part dels membres de l’Euroregió per dur a terme el seu desenvolupament euroregional.\nPremi del Jurat (segon premi), que concedeix entrades a la fira 4YFN (la fira d’emprenedoria més important de l’Estat); la participació al Campus Euroregional de la Innovació Turística de Montpeller; difusió en premsa i xarxes socials de l’Euroregió i suport per part dels membres de l’Euroregió per dur a terme el seu desenvolupament euroregional.\nPremi Coup de Cœur (tercer premi), que concedeix la participació al Campus Euroregional de la Innovació Turística de Montpeller; difusió en premsa i xarxes socials de l’Euroregió i suport per part dels membres de l’Euroregió per dur a terme el seu desenvolupament euroregional.\nAquesta entrada s'ha publicat dins de Empresa, Premis i etiquetada amb empresa, innovació, premis, start-up, tecnologia. Afegiu a les adreces d'interès l'enllaç permanent.


Condicions de privacitat – Civic Center Lodge / Lake Merritt BART | Web Oficial | Hotels a Oakland\nAquesta Política de privacitat s'aplica a www.civiccenterlodgeoaklandca.com, que és propietat i està operat per Civic Center Lodge / Lake Merritt BART. Aquesta Política de privacitat descriu com recopilem i fem servir la informació que deixes al nostre web (www.civiccenterlodgeoaklandca.com), com ara les teves dades personals. A més, descriu les opcions que tens pel que fa a l'ús que fem de les teves dades personals i com pots accedir-hi i actualitzar-les.\nSi vols que es deixin de processar les teves dades d'acord amb el que s'estipula als propòsits C-F i no trobes cap opció per donar-te de baixa directament (com per exemple, a la configuració del teu compte), posa't en contacte amb civiccenterlodgeoakland@gmail.com .\nConfiem en tu per assegurar que les teves dades personals estan completes, són precises i estan actualitzades. Si hi ha cap imprecisió o canvi en les teves dades personals, cal que ens n'informis immediatament a civiccenterlodgeoakland@gmail.com . Gestionarem la teva petició d'acord amb la llei vigent.\nSi tens cap pregunta o queixa sobre com processem les teves dades personals o vols exercir els drets que es descriuen en aquest avís, pots posar-te en contacte amb nosaltres a: civiccenterlodgeoakland@gmail.com . També pots posar-te en contacte amb l'autoritat de protecció de dades local.


Els municipis petits focalitzen les noves inversions de la Generalitat\nRepresentants d'ens institucionals locals van assistir a la presentació del PUOSC 2020-2024.\nEl 15 de novembre finalitza el termini per presentar projectes per a unes ajudes que no es convocaven des de l’any 2011\nActualitzada 19/09/2019 a les 10:44\nAmb expectació per part de les autoritats municipals, el nou Pla Únic d’Obres i Serveis de Catalunya (PUOSC) per als anys 2020-2024 es va presentar ahir a l’Auditori de la Diputació. Es tracta d’un Pla enfocat especialment a «equilibrar territorialment» els diferents nuclis de població de Catalunya i que inclou inversions per valor de 250 milions d’euros, 90 dels quals aniran destinats exclusivament als que tinguin menys de 5.000 habitants.\nLa consellera de Presidència Meritxell Budó va assegurar en l’acte que «diu molt que les sales on presentem el PUOSC siguin plenes, diu molt de la necessitat dels municipis i de la cooperació entre Generalitat i el món local». Es tracta d’un pla que es compaginarà amb les inversions planificades en el Pla d’Acció Municipal (PAM) de la Diputació de Tarragona. Segons la presidenta de l’ens supramunicipal, Noemí Llauradó, «el PUOSC és una molt bona notícia perquè es puguin sumar els dos instruments més potents del país i de la demarcació». La primera línia de subvencions està destinada a les inversions i la dotació màxima per municipi és de 250.000 euros. La segona línia de subvencions està destinada per a acció territorial a municipis petits i nuclis de població reduïda i la dotació màxima per municipi és de 120.000 euros.\nVuit anys sense PUOSC\nEl pla d’inversions de la Generalitat arriba vuit anys després que es convoqués el darrer, segons ha assenyalat la consellera Meritxell Budó, que en aquell moment va iniciar la seva carrera política com a alcaldessa de la Garriga i coneixedora de les circumstàncies específiques de les administracions locals. El motiu, el context de «crisi econòmica molt important i els incompliments reiterats d’inversions per part de l’Estat a Catalunya». Un cop, en paraules de Budó, «les finances de la Generalitat estan recuperades» ho han tirat endavant de nou «amb un mínim garantit per a cada ens», tal com consta a les bases. El delegat de la Generalitat al Camp de Tarragona, Òscar Peris, deia també que les ajudes «potser no s’han convocat tan aviat com desitjàvem» i atribuïa, en part, la responsabilitat a l’aplicació de l’article 155 i als incompliments financers de l’Estat. Un dels objectius d’aquest Pla Únic d’Obres i Serveis de Catalunya és, apuntava el mateix Òscar Peris, «ajudar a combatre el despoblament rural». Una de les línies d’ajut està dirigida per exemple a les polítiques digitals o a dur a terme obres per possibles riscos naturals, però també hi ha una part important a potenciar els serveis públics i comarcals.\nAquestes inversions no estan lligades a l’aprovació dels pressupostos de la Generalitat –encara en negociació amb la resta de partits del Parlament–, això sí, Budó ha insistit que «estem convençuts» que els pressupostos s’aprovaran. Tampoc no hi ha cap límit pel que fa a la distribució territorial dels fons planificats. «Dependrà dels projectes que presentin els municipis», explicava ahir en una atenció als mitjans poc després de recordar que ajuntaments, consells comarcals i entitats municipals descentralitzades tenen de termini –ja obert– fins al 15 de novembre. Serà a partir de llavors quan s’iniciaran els tràmits per decidir quines seran les opcions que rebran les subvencions, un segon termini amb esmenes que s’allargarà fins al mes d’abril i la publicació definitiva dels resultats «aproximadament» el 25 de maig. Budó deia en l’acte que esperaven «al segon semestre poder ja estar planificat».\nComenta el contingut : Els municipis petits focalitzen les noves inversions de la Generalitat


Progrés aposta per congelar els impostos municipals per a l'any 2012 — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Progrés aposta per congelar els impostos municipals per a l'any 2012\nProgrés aposta per congelar els impostos municipals per a l'any 2012\nÒscar Ordeig assegura que els principals tributs han augmentat molt per sobre de l’IPC durant els últims anys El partit també proposa reduir un 25% el tipus de l’impost de construccions i bonificacions de l’IBI per als habitatges que utilitzin energies renovables\nEl grup municipal del PSC-Progrés a l’Ajuntament de la Seu d’Urgell ha presentat una proposta per tal de congelar els impostos municipals de cara al 2012. La moció serà debatuda en el ple municipal de dilluns que ve.\nEn la seva petició, Progrés recorda que els principals impostos de l’Ajuntament han augmentat "molt per sobre de l’IPC durant els últims 8 anys". Així, el partit especifica que l'IBI s'ha incrementat un 32% i la taxa d'escombraries un 30%. També assenyala que el cànon fix de l'aigua s'ha apujat un 400%.\nEl portaveu de Progrés, Òscar Ordeig, ressalta que es tracta d'unes dades "que van acompanyades d’una difícil situació econòmica per la crisi que viu el país". Així, opina que "l’actual conjuntura impossibilita augmentar encara més la pressió fiscal a través dels tributs locals a les famílies de la Seu".\nOrdeig considera "més necessari que mai" congelar els impostos, les taxes i els preus públics per a l'any vinent. Alhora, proposa que “la congelació d’impostos vagi acompanyada de la millora de l’organització i el funcionament de l’Ajuntament per tal de reduir les despeses supèrflues i innecessàries que encara hi ha". I afegeix: "Això evitaria pujar els impostos i aconseguir l’equilibri pressupostari”. El partit també proposa reduir un 25% el tipus de l’impost de construccions i bonificacions de l’IBI per als habitatges que utilitzin energies renovables\nProgrés s'avança amb aquesta moció al debat sobre la conveniència o no d'augmentar les ordenances fiscals de l'any que ve, que s’iniciarà durant les properes setmanes.


Catarroja demana a la delegació del Govern ajuda per previndre la violència masclista i fer front a la prostitució - El Meridiano de L'Horta\nLa Primera Tinent d’Alcaldessa, Lorena Silvent, ha proposat l’establiment d’uns protocols d’actuació conjunts davant este problema que afecta tant al mateix municipi, com a diversos pobles de la comarca. Segons Silvent, “les dones prostituïdes són un cas de violència de gènere evident i per això cal establir un protocol municipal contra la violència de gènere i la prostitució”. “Cal posar en marxa una actuació assistencial a les dones i de publicitat, posant com a focus als consumidors de sexe“, ha expressat.\nL’esdeveniment tenia per objectiu presentar davant de la ciutadania l’Equip Multidisciplinar contra la violència de gènere. Així, es pretenia que el veïnat poguera conéixer la xarxa de professionals amb què compta el municipi i la tasca que es realitza de les diverses administracions implicades en la intervenció directa amb víctimes de violència de gènere.\nPer això, a banda de Silvent i Mercé, l’acte també ha comptat amb la presència dela Regidora d’Igualtat, Mabel Rojas; l’alcalde de Catarroja, Jesús Monzó i l’Agent d’Igualtat Municipal, Trini Moreno; així com representants de la Policia Local i de les forces de seguretat, de l’Oficina d’Atenció a Víctimes del Delicte, el Centre Dona 24h i del Centre de Salut de Catarroja.\nD’altra banda, la Regidoria d’Igualtat ha organitzat diversos actes al voltant del Dia per a l’Eliminació de la Violència contra les Dones, que se celebra el pròxim 25 de novembre. El dia 23, a les 12 hores es llegirà un manifest a la Plaça de l’Ajuntament i al llarg d’este mes la façana de l’Ajuntament estarà il·luminada de color morat.\nAixí mateix, esta setmana ha donat inici el curs “Ens enclowpoderem juntes?” i des del mes passat està en marxa l’Escola de Feminisme, una iniciativa que pretén convertir-se en un espai de formació ciutadana de periodicitat mensual. La sessió d’este mes se celebrarà el dilluns 19 i comptarà amb la participació d’Elena Simón, premi Isabel Ferrer de la Generalitat, qui impartirà la xarrada ‘Feminismes d’ahir i hui’.\nTags: Ajuntament de Catarroja Delegación del Gobierno pista de silla prostitución Violencia de género


Madame Roulotte escull l'entorn de la vil·la romana de la Llosa per a les seves vacances a l'aire lliure - Revista Cambrils\nMadame Roulotte escull l'entorn de la vil·la romana de la Llosa per a les seves vacances a l'aire lliure\nLa pallassa Bleda va protagonitzar un nou espectacle del cicle Cambrileja l'Estiu\nPublicat el Diumenge, 26 de juliol de 2020 10:47h\nLes vacances de Madame Roulotte ha estat el primer espectacle que s’ha fet a Cambrils amb públic assegut, d’ençà de l’inici de la pandèmia del corononavirus | Lluís Rovira i Barenys\nLa vil·la romana de la Llosa va ser l’escenari, ahir al vespre, de l’actuació de la companyia La Bleda i el seu espectacle Les vacances de Madame Roulotte, un espectacle protagonitzat per la pallassa Helena Escobar que estava emmarcat dins el cicle d’actuacions Cambrileja l’Estiu. Cal dir que aquest ha estat el primer espectacle que s’ha fet a Cambrils amb públic assegut, d’ençà de l’inici de la pandèmia del corononavirus. No cal dir que en aquest acte es van prendre totes les mesures de seguretat recomanades, amb distanciament de públic i l’ús de mascaretes obligatori. A més, a l’entrada del recinte es prenia nota del nom dels assistents i del seu número de telèfon.\nLes vacances de Madame Roulotte és un espectacle de carrer protagonitzat per la pallassa Bleda i la seva caravana que s’instal·la en un lloc aparentment tranquil per passar uns dies de relax. Però es troba gent que l’espera i el que fa és dedicar-se una estona a interactuar amb ells, fent-los participar, en algun moment puntual, de l’espectacle.\nLa pallassa Bleda va interactuar amb el públic present a l'espectacle / Foto: Lluís Rovira i Barenys


Infosalut - Flexibilització de restriccions a aplicació de la fase 3\nArticle anterior Aixecament de la suspensió de terminis administratius\nArticle següent Contractació d'emergència de serveis i subministraments\nEn el BOE núm. 153, de 30 de maig de 2020, s'ha publicat l'Ordre per a la flexibilització de determinades restriccions d'àmbit nacional establertes després de la declaració de l'estat d'alarma en aplicació de la fase 3 del Pla per a la transició cap a una nova normalitat.\nEs regula el procés de cogovernança amb les comunitats autònomes i ciutats de Ceuta i Melilla per a la transició a una nova normalitat, i davant l'evolució epidemiològica positiva i l'oportú compliment dels criteris establerts, procedeix aprovar les corresponents mesures de flexibilització a aplicar en totes aquelles unitats territorials que estiguin en la fase 3 del Pla per a la transició cap a una nova normalitat.\nMesures d'higiene i prevenció per al personal treballador dels sectors d'activitats. Tots els treballadors tinguin permanentment a la seva disposició en el lloc de treball aigua i sabó, o gels hidroalcohòliques o desinfectants amb activitat viricida autoritzats i registrats pel Ministeri de Sanitat per a la neteja de mans. Es garantirà la possibilitat de mantenir la distància de seguretat interpersonal de dos metres entre els treballadors, sent això responsabilitat del titular de l'activitat econòmica.\nMesures per a prevenir el risc de coincidència massiva de persones en l'àmbit laboral. Ajustos en l'organització horària que resultin necessaris per a evitar el risc de coincidència massiva de persones, treballadores o no, en espais o centres de treball durant les franges horàries de previsible màxima afluència o concentració.\nMesures d'higiene exigibles a les activitats previstes. Es prestarà especial atenció a les zones d'ús comú i a les superfícies de contacte més freqüents com a poms de portes, taules, mobles, passamans, sòls, telèfons, penjadors, i altres elements de similars característiques\nMesures d'higiene i prevenció per al personal treballador dels establiments i locals que obrin al públic\nLa distància entre el venedor o proveïdor de serveis i el consumidor durant tot el procés d'atenció al consumidor serà d'almenys un metre quan es compti amb elements de protecció o barrera, o d'aproximadament dos metres sense aquests elements.\nLa distància entre els llocs dels mercats a l'aire lliure o de venda no sedentària en la via pública i els consumidors serà de dos metres en tot moment.\nEls serveis que no permetin el manteniment de la distància de seguretat interpersonal: perruqueries, centres d'estètica o fisioteràpia, s'haurà d'utilitzar l'equip de protecció adequat al nivell de risc que asseguri la protecció tant del treballador com del client, havent d'assegurar en tot cas el manteniment de la distància de dos metres entre un client i un altre.\nMesures relatives a la higiene dels clients a l'interior d'establiments i locals i en els mercats a l'aire lliure o de venda no sedentària en la via pública\nEls establiments i locals, hauran d'assenyalar de manera clara la distància de seguretat interpersonal de dos metres entre clients, amb marques en el sòl, o mitjançant l'ús de balises, cartelleria i senyalització.\nEls establiments i locals hauran de posar a la disposició del públic dispensadors de gels hidroalcohòlics o desinfectants amb activitat viricida autoritzats i registrats pel Ministeri de Sanitat, en tot cas en l'entrada del local, que hauran d'estar sempre en condicions d'ús, sent recomanada la posada a la disposició d'aquests dispensadors també en els voltants dels mercats a l'aire lliure o de venda no sedentària en la via pública.\nEn els establiments i locals, que comptin amb zones d'autoservei, haurà de prestar el servei un treballador amb la finalitat d'evitar la manipulació directa dels productes per part dels clients.\nNo es podrà posar a la disposició dels clients productes de prova no destinats a la venda com a cosmètics, productes de perfumeria, i similars que impliquin manipulació directa per successius clients.\nEn cas que un client es provi una peça que posteriorment no adquireixi, el titular de l'establiment implementarà mesures perquè la peça sigui higienitzada abans que sigui facilitada a altres clients. Aquesta mesura serà també aplicable a les devolucions de peces que realitzin els clients.


'Defensem els qui no són propietaris' | Reusdigital.cat diari de Reus. Notícies i actualitat del Camp de Tarragona\nEl Sindicat d'Habitatge de Reus sorgeix per aconseguir 'pa, sostre i treball' per a tothom\n25 de Gener de 2021, per Alba Cartanyà\nMembres del sindicat celebrant l'aturada del desnonament de la Hanane i la seva filla\nTwitter Sindicat d'Habitatge de Reus\nConstituït fa poc més d'un mes, el Sindicat d'Habitatge de Reus ja té una dotzena de "casos greus", amb dates tancades de desnonaments. La tasca de l'entitat no és "ni institucional ni burocràtica" i la seva premissa bàsica és "defensar sempre qui no és propietari, sense cap mena de matís". L'organització va sorgir amb la voluntat de centrar-se en la capital del Baix Camp, però actualment atén casos de diferents municipis perquè no volen "deixar ningú enrere".\nA Reusdigital.cat hem conversat amb el seu portaveu, Issam Oudriss, per conèixer l'actualitat del moviment per l'habitatge, endinsar-nos en la dinàmica de l'entitat, valorar els efectes de la pandèmia i reflexionar sobre la situació de l'habitatge a la ciutat.\nEl Sindicat d'Habitatge de Reus neix de l'agrupació de diferents persones del teixit social de la ciutat i de la comarca que, coneixedores del funcionament dels sindicats a Barcelona, decideixen dur aquest sistema aquí. "Vam convèncer a la gent més ràpid del que ens imaginàvem", fa broma Oudriss.\nLa voluntat "més immediata i a curt termini", assenyala, és "dotar d'una vida digna a les persones que se sumen al Sindicat". Aquesta voluntat inclou aturar els desnonaments "i fer el que faci falta", puntualitza, per aconseguir que a ningú li falti "pa, sostre i treball". Actualment, tenen persones amb problemàtiques diverses i, concretament, una dotzena de "casos greus" amb dates tancades de desnonament.\nDona migrada amb fills a càrrec\nEl perfil principal de persones que acudeixen al Sindicat és el de "dona migrada amb família monomarental i fills a càrrec", indica l'Issam. Aquí es veu clarament la intersecció amb el gènere i la procedència, ja que per ser "dones, migrades i viure certes problemàtiques, realment ho passen molt malament". Per adaptar-se a les necessitats reals de les persones, el Sindicat ha incorporat a les assemblees un servei de guarderia.\n"Hi ha un parell de 'crios' que ja són els 'crios' del Sindicat", apunta amb un somriure l'Issam, que després es posa seriós per afirmar que "el Sindicat no deix de ser una segona família". Posa d'exemple el cas de la Hanane, una dona que no té papers, ni estudis, ni ningú en aquest país més enllà de la seva filla. "Està sola davant tota la burocràcia i les administracions… i ens diu que amb nosaltres ha trobat la família que mai havia tingut aquí", relata l'Issam.\nDefensar qui no és propietari\nOudriss recorda que ell va ser militant de la Plataforma d'Afectats per la Hipoteca (PAH) i que des del Sindicat hi mantenen una "bona relació". Tanmateix, explica que el moviment per l'habitatge es mou per diferents espais i que els sindicats d'habitatge duen a terme una tasca més "humanitària i combativa, d'organització popular", que en cap cas és "ni institucional ni burocràtica".\nIndica que en certes "qüestions de fons" hi ha discrepàncies. Per exemple, la PAH té tendència a no tractar casos de petits tenidors, constata, en canvi "al Sindicat ho abordem tot, sigui quina sigui la situació", assegura. Això es deu al fet que la seva premissa bàsica és "diferenciar qui és propietari i qui no, i defensar sempre qui no és propietari, sense cap mena de matís".\nDe totes maneres, Oudriss reconeix que la PAH va ser "la primera gota que va caure en la pluja del moviment per l'habitatge" i que són un "referent".\nUn procés de negociació col·lectiva\nEl primer pas, quan un cas arriba al Sindicat és veure com està la situació als serveis socials i quina és la naturalesa de la propietat (qui és el propietari i quantes propietats té). Una de les diferències importants és si es tracta d'un petit propietari, amb qui es pot "negociar i pactar", o si són grans tenidors, amb qui la història es complica perquè "hi ha moltes pantalles a superar". El portaveu lamenta la feina de l'oficina de Serveis Socials de la ciutat, ja que "no té la utilitat que hauria de tenir" i denuncia que a moltes companyes del sindicat els han dit explícitament "torna al teu país" com a solució a la seva situació.\nL'objectiu principal és, en tot cas, obtenir un lloguer social. El Sindicat d'Habitatge de Reus, a causa del seu poc temps de vida (es va constituir a mitjans de desembre), encara té pendents de tancar diversos processos de negociació.\nOudriss ressalta la importància de negociar "col·lectivament", com a Sindicat, per a exercir més pressió. Incideix en què quan s'atura un desnonament a porta, "el problema no s'ha acabat, només s'ha posposat". Això els és útil per guanyar temps i continuar treballant. "Parar un desnonament de veritat és sortir de l'oficina d'un banc amb un lloguer social", indica. Admet que amb la pandèmia, resulta "cada vegada més difícil" perquè des de les administracions només "fan decrets per insistir que serveis socials faci la seva feina".\nUna ciutat dividida\nPel que fa a la realitat de l'habitatge concretament a Reus, des del Sindicat opinen que hi ha una "riquesa molt atomitzada": "No tenim una gran corporació que ho domini tot, sinó petites o mitjanes propietats que gestionen la ciutat, sobretot el centre". Aquesta dinàmica, explica Oudriss, ocasiona que els barris de la perifèria esdevinguin "barris dormitori de treballadors" per a satisfer la demanda de mà d'obra.\nEn aquesta línia, Oudriss dibuixa dos espais molt clars a la ciutat, dividits per una muralla que situa al Tomb de Ravals: el centre i la perifèria. La conjuntura és "complicada i diversa", admet Oudriss, alhora que influenciada per altres factors, com la vida que es fa als barris, el perfil laboral de les persones que hi viuen o l'índex d'immigració.\nA la vegada, assenyala que també es donen processos de gentrificació, per exemple, al barri Gaudí. El que succeeix és que "els barris del voltant són cada vegada més cars, per la qual cosa surt més a compte viure al barri Gaudí, i això fa que els preus en aquest barri augmentin i la gent que sempre hi ha viscut hagi de marxar cap a fora, per exemple a barris del sud de la ciutat", explica detalladament Oudriss.\nEl portaveu del Sindicat conclou que, quan es fa l'anàlisi, mai s'acaba de saber "quina és la causa i quina és la conseqüència". Tanmateix, sí que se sap que "totes les problemàtiques acaben abocant a l'esfera de l'habitatge", assegura. La militància de l'organització té molt present "la lluita de classes" perquè té implicacions reals en totes les esferes de la vida. "Amb el naixement del Sindicat, s'evidencien moltes carències d'aquest sistema", conclou l'Issam.\nSindicat d'Habitatge de Reus\nmoviment per l'habitatge\nEntre Veïns Reus denuncia la 'progressiva desertització' dels barris\nJ. A. Carricondo 25 de Gener de 2021\nI l'esforç i el treball de tothom\nComplir unes paraules de la Constitució i oblidar altres no aporta gairebé res al conjunt d'una societat que no ho tenia previst i es pagarà molt car. Tothom té dret a la vida però també cal aportar. És un esforç comú i moltes despeses que es podrien eliminar.


M’heu respost a una pregunta que vaig fer, però continuo dubtant sobre un assumpte.\nLes persones que fan FP i volen apujar la seva nota de selectivitat perquè volen o perquè el grau universitari ho requereix, es poden presentar a la fase específica de tres matèries, però, aquestes matèries no es fan al cicle, no? Si és així, com poden saber els continguts, temari etc? S’hauria d’estudiar a part?\nLes universitats tenen un criteri, a part de les notes de tall, per seleccionar qui entra o qui no? Quins? Tenen prioritat els de batxillerat?\nExacte, les matèries de la Selectivitat corresponen a assignatures de batxillerat. Per tant, si fas un cicle, hauràs de consultar el currículum d'aquestes assignatures i estudiar-les pel teu compte. Al teu institut, pots demanar quin llibre fan servir per cadascuna.\nNo, les universitats no tenen cap criteri que no sigui la nota d'accés dels estudiants. Tampoc tenen cap prioritat els estudiants de batxillerat a l'hora d'accedir.


Tarragona reforçarà el mur que separa l'Amfiteatre de les escales del Miracle\nL'Ajuntament de Tarragona accelera per reforçar el mur que separa l'Amfiteatre de les escales del Miracle\nEl consistori licita unes «obres d'urgència» a l'espera de l'estudi de fons que marcarà el futur de l'Amfiteatre romà\ndijous, 2 de gener 2020 - 13:15h\nLes escales del Miracle de Tarragona han reobert aquest dilluns després dels treballs per reforçar el mur de l'Amfiteatre | TarragonaDigital\nL'Ajuntament de Tarragona ha començat l'any decidit a prémer l'accelerador per millorar l'estat del patrimoni romà de la ciutat des del primer dia —i de forma gairebé literal—. El consistori ha licitat aquest dijous les obres per reforçar el mur que separa l'Amfiteatre de les escales del Miracle, una actuació que titlla «d'urgència» valorada en poc més de 40.000 euros. Les empreses interessades a realitzar-la es podran presentar fins al pròxim 14 de gener.\nL'àrea de Patrimoni recorda el duríssim informe que va obligar a tancar provisionalment l'Amfiteatre a la tardor del 2019 per justificar els treballs «complementaris i d'emergència» que està a punt d'encarregar. La finalitat de les obres és molt clara: consolidar el mur, des de les parts de paret com les pedres soltes en pitjor estat, i reparar el sistema de recollida de les aigües pluvials «per evitar un major deteriorament» del ja denunciat en el darrer informe.\nL'actuació d'urgència precedirà un estudi íntegre per protegir i millorar l'amfiteatre de Tarraco\nImatge d'arxiu de l'Amfiteatre de Tarragona | Antonio Ramos\nLa convocatòria obre la porta a «actuacions tant per dins com per fora del recinte» de l'Amfiteatre, i proposa la implementació d'elements de contenció perpendiculars, ancoratges o l'augment del gruix del mur. Tot això per garantir «el pas per les escales del Miracle sense haver de témer per la seguretat de les persones». Insisteixen, però, que aquests treballs són una primera resposta prèvia a la gran ambició del 2020: un projecte general, molt més ampli i complet, de millora de la totalitat de l'amfiteatre romà de Tarragona.\nUn cop finalitzats els treballs, que duraran aproximadament tres mesos, l'Ajuntament està decidit a reobrir l'ample de les escales —i que ara mateix només es poden fer servir pel costat més allunyat de la joia romana—, tal com passava abans de la crisi patrimonial que va esclatar a la tardor. «Tenint en compte la situació i els inconvenients que tot plegat està suposant, cal que es porti a terme la contractació el més aviat possible», rebla l'informe. Si la voluntat es confirma en els terminis previstos, les escales del Miracle reobririen per complet abans d'acabar la primavera.\nL'aigua i la falta de manteniment, motiu del tancament 'sine die' de l'Amfiteatre de Tarragona\nEl 2020 arriba a la regió de Tarragona amb una llarga llista de reptes\n"⛔ Els CDRs tornen a tallar a l'avinguda Roma de TGN a partir d'avui dijous" "👶 BENVINGUT! Ja coneixem el primer bebè nascut a les comarques de TGN aquest 2020"\nTarraco Romana obres Ajuntament de Tarragona patrimoni


El castell de Benedormiens es vesteix de Nadal\nEl Nadal és el nexe en comú que comparteixen les 3 exposicions simultànies que ja es poden visitar al castell de Benedormiens de Castell d'Aro. Fins el 8 de gener qui ho desitgi pot apropar-.se a Castell d'Aro per contemplar cadascun dels detalls dels pessebres i dioarames que participen al 37è concurs.\nTambé s'hi poden veure les felicitacions de Nadal que s'han fet des de la Biblioteca Mercè Rodoreda i finalment la tercera exposició acull els treballs de Nadal de les escoles del municipi. Des de fa un parell d'anys s'aprofita la inauguració de les exposicions de Nadal per fer entrega dels premis dels concursos organitzats per l'ocasió.\nAquest any des de l'Ajuntament estan molt satisfets per l'increment de participants joves al concurs de pessebres, diorames i composicions nadalenques. També les escoles hi participen aportant-hi els seus treballs.\nJustament aquesta és una de les exposicions que es fan al castell i que més se sent seva la gent del poble. Igual que per sant Isidre amb les plantes, també els pessebres fan que molts castellerencs i platjarencs s'animin a participar en el concurs. Mostra de l'èxit de la convocatòria en són aquestes imatges de la multitudinàrria inauguració.


Quin periodista s'ha de 'menjar' el seu llibre amb patates?\nConfidencial Quin periodista s'ha de 'menjar' el seu llibre amb patates?\nAl portal Amazon ja és a la prevenda el pròxim llibre del periodista Arcadi Espada, que porta per títol Un buen tío i que està dedicat a salvar la cara de l'expresident de la Generalitat valenciana, Francisco Camps. És un llibre de 256 pàgines, editat per Ariel, que sortirà al mercat el pròxim 27 de febrer i que ja ha aixecat polseguera abans de la seva distribució.\nLa tesi d'Arcadi Espada, columnista del diari El Mundo i polemista en diverses ràdios i televisions, és que Francisco Camps és una "víctima del nou populisme i de la informació escombraria". En concret, el llibre es dedica a repassar, de manera crítica, les 169 portades del diari El País on sortia l'escàndol dels vestits regalats a l'expresident de la Generalitat valenciana per la trama Gürtel, cas del qual va ser absolt judicialment. "És un innocent per la justícia, però està condemnat de per vida", afirma Arcadi Espada per justificar la publicació d'aquest llibre.\nEn l'actualitat, Francisco Camps continua gaudint dels privilegis de ser expresident del govern valencià i a més és membre del Consell Jurídic Consultiu, amb dret a sou públic, cotxe oficial i secretària.\nPerò Un buen tío surt en un mal moment. En el judici de la trama Gürtel que es fa a Madrid, els principals inculpats han declarat que Francisco Camps era el "director d'orquestra" de la corrupció del PP a la Comunitat Valenciana. En aquest sumari, Francisco Camps no està imputat i, a més, els delictes que li podrien penjar –falsedat documental i delicte electoral- ja estan prescrits. En canvi, sí que figura com a investigat en un altre cas de corrupció: l'escàndol que va envoltar l'organització de les curses de Fórmula 1 a València i que va generar pèrdues multimilionàries (cas Valmor). Aquest pròxim dia 24 de gener, Francisco Camps ha de declarar davant la jutgessa que investiga aquest desfalc a les arques públiques.\nPer tot plegat, el llibre d'Arcadi Espada en defensa de l'honorabilitat de l'expresident de la Generalitat valenciana està condemnat al ridícul i se l'haurà de menjar amb patates. El preu de venda d'Un buen tío és de 19,85 euros.\nFrancisco Camps Arcadi Espada cas Valmor


Sense temps per descansar, ara toca pensar en el pròxim duel, que té lloc menys de 48h després del partit amb el Caldes. Dissabte el Palafrugell visita les Comes per enfrontar-se a l’Igualada, conjunt que és tretzè amb 10 punts, fruit de tres victòries, 1 empat i nou derrotes.\nPartit clau en la competició i que Xevi Garcia preveu difícil. Ambdós conjunts arriben al final de la primera volta amb la necessitat d’aconseguir aquests tres punts.\nEls palafrugellencs arriben al complet a la cita, i amb la motivació extra d’haver guanyat aquest dijous contra el Caldes. Garcia però, remarca la necessitat de ser prudents, ja que els espera un gener amb molts més partits dels que són habituals, i cal gestionar-ho correctament.\nEls de Cesc Linares, van començar la temporada amb complicacions, i amb diversos partits suspesos seguits, però s’han anat refent durant la primera volta. Aquest any compten amb Elagi Deitg sota pals, jugadors amb experiència com Ton Baliu, Sergi Pla i Tety Vives, i joves golejadors com Roger Bars o Bernat Yeste, que ha anotat 5 gols en els últims 4 partits, i n’acumula un total d’11, sent així el màxim golejador del conjunt. En 13 partits en total porten 37 gols a favor i 54 en contra.\nPer altra banda el Palafrugell en porta 32 a favor i 42 en contra, ha guanyat tres partits, i n’ha empatat i perdut 4. Aquests resultats els situen desens, amb dos partits pendents.\nL’Igualada - Palafrugell serà aquest pròxim 9 de desembre a les 7 de la tarda al Pavelló Les Comes. Degut a la situació sanitària, els duels segueixen sent a porta tancada, pel que encara no hi podrà accedir públic, però com és habitual, es podrà seguir en directe per okliga.tv


La qüestió dels matrimonis mixtos\n1 Després d’aquests fets, van acudir a mi els dirigents i em van dir: “El poble d’Israel, amb els sacerdots i els levites, no s’han separat de la gent d’aquestes terres: els cananeus, els hitites, els perizites, els jebuseus, els ammonites, els moabites, els egipcis i els amorreus, pel que fa a les seves abominacions.\n2 Ells i els seus fills s’han casat amb les filles d’aquests pobles, i així el llinatge sant s’ha barrejat amb la gent d’aquestes terres. I, precisament, els dirigents i els magistrats han estat els primers a cometre aquesta abominació.”\n3 Quan vaig sentir això, em vaig esquinçar els vestits i el mantell, em vaig arrencar els cabells i la barba, i vaig asseure’m consternat.\n4 A causa d’aquesta prevaricació dels repatriats, es van aplegar amb mi tots els qui reverenciaven els preceptes del Déu d’Israel; però jo em vaig quedar assegut, consternat, fins a l’ofrena de la tarda.\nPregària d’Esdres pel poble infidel\n5 A l’hora del sacrifici de la tarda, vaig aixecar-me de la meva mortificació, i amb els vestits i el mantell esquinçats, vaig caure de genolls, i amb les mans esteses vers el Senyor, el meu Déu,\n6 vaig dir: “Em sento avergonyit i ple de confusió d’alçar la cara vers tu, Déu meu, perquè les nostres iniquitats s’han multiplicat sobre el nostre cap, i els nostres delictes han crescut fins al cel.\n7 Des dels dies dels nostres avantpassats fins avui, hem estat pecant greument, i per culpa de les nostres iniquitats, nosaltres, els nostres reis i els nostres sacerdots, hem estat abandonats a l’albir dels reis de les nacions, a l’espasa, al captiveri, al saqueig i a la vergonya que cobreix avui la nostra cara.\n8 I ara, per un breu moment, el Senyor, el nostre Déu, ens ha concedit la gràcia de deixar-nos una resta supervivent i donar-nos estatge en el seu lloc sant. El nostre Déu ho ha fet per il·luminar-nos i reanimar-nos enmig de la nostra esclavitud.\n9 Perquè nosaltres som esclaus, però, en plena servitud, no ens ha desemparat, el nostre Déu, sinó que ens ha decantat el favor dels reis de Pèrsia a fi de reanimar-nos i poder aixecar el temple del nostre Déu, per a reconstruir les seves ruïnes i per a assegurar-nos un clos a Judà i a Jerusalem.\n10 Però, ara, Déu nostre, què podem dir, després d’això? Hem abandonat els teus manaments,\n11 els que vas prescriure per mitjà dels teus servents, els profetes, dient-los: La terra on entrareu per a posseir-la és una terra impura a causa de la impuresa de la gent del país i per les abominacions i immundícies amb què l’han infestat de l’un cap a l’altre.\n12 Per tant, no heu de casar les vostres filles amb els seus fills, ni prendre les seves filles per als vostres fills; no procureu mai la seva pau i el seu benestar, a fi que sigueu forts i us pugueu alimentar dels millors productes de la terra i la pugueu deixar als vostres fills com a heretat perpètua.\n13 I després de tot el que ens ha sobrevingut per causa de les nostres males accions i del nostre gran delicte, tot i que tu, Déu nostre, ens has castigat molt menys del que les nostres iniquitats han merescut, i ens has concedit aquesta deslliurança,\n14 ¿tornarem a transgredir els teus manaments i a contraure matrimoni amb la gent que comet aquestes abominacions? ¿No t’enutjaries amb nosaltres de tal manera que acabaries amb tots, sense deixar-ne ni una resta, sense que ningú pogués escapar?\n15 Oh Senyor, Déu d’Israel, tu ets just; per això nosaltres hem quedat com una resta que s’ha salvat fins avui. Aquí ens tens, davant teu amb la nostra culpabilitat, tot i que no és possible subsistir amb aquesta culpa.”


La Generalitat destina 18’6 milions d’euros a pimes i autònoms de la província per mitigar els efectes de les restriccions sanitàries | DiaDia\nHome Economia i Empresa La Generalitat destina 18’6 milions d’euros a pimes i autònoms de la...\nReunió entre la GVA, les Diputacions i els alcaldes de les capitals provincials.\nLa Generalitat Valenciana ha elaborat un pla d’ajudes econòmiques per a autònoms i petites empreses que hagen eixit perjudicats per les noves restriccions sanitàries imposades per fer front a la tercera onada del coronavirus. El ‘Pla Resisteix’ contempla 160 milions d’euros destinats als sectors de la Comunitat Valenciana que estan resultant més perjudicats a nivell econòmic per les recents restriccions que implica la pandèmia. D’aquests 160 milions, 18’6 milions d’euros estan destinats a pimes i autònoms de la província de Castelló. A les de la província de València els correspondran 65, 3 milions i als d’Alacant 65,36 milions.\nEl mateix pla inicial estava valorat inicialment en 120 milions, però les restriccions imposades davant l’increment notable de la tercera onada ha repercutit també en un augment de les ajudes destinades a pimes i autònoms. En el cas de Castelló, dels 18 milions totals, més de 4,1 milions d’euros seran aportats per la Diputació, “des d’on confiem que tot es faça de la manera més àgil possible perquè els ajuntaments puguen fer arribar l’ajuda amb rapidesa”, destaca José Martí, president de la Diputació, qui ha donat suport a les noves mesures del Consell i també a les ajudes econòmiques posteriors.\nAhir es van reunir la Generalitat, encapçalada per Ximo Puig, i els representats de les 3 diputacions provincials més els alcaldes de les ciutats de Castelló, València, Alacant i Elx, on es van discutir les ajudes econòmiques i les directrius a seguir per a que el ‘Pla Resisteix’ tinga beneficis en totes les pimes i autònoms valencians.\nDel total de 160 milions de les “ajudes parèntesis”, la Generalitat aportarà 100 milions, mentre que les tres diputacions assumiran 36 i els ajuntaments, 24 milions d’euros. Les ajudes seran gestionades pels consistoris municipals i podran beneficiar a uns 45.000 autònoms i 23.000 empreses de tot el territori valencià. Podran rebre una ajuda directa de 2.000 euros per autònom o microempresa (menys de 10 empleats), que s’incrementarà en 200 euros addicionals per cada empleat a càrrec seu, amb un màxim de 10.000 euros.\nComencen les obres d’asfaltat del Camí Catí de Tírig